

**ΠΛΗΡΟΦΟΡΙΑΚΟ ΣΥΣΤΗΜΑ «ΑΤΛΑΣ»**



**ΜΗΝΙΑΙΑ ΑΠΕΙΚΟΝΙΣΗ ΑΠΟΝΟΜΩΝ ΚΥΡΙΩΝ ΣΥΝΤΑΞΕΩΝ**

**ΑΠΡΙΛΙΟΣ 2021**

Περιεχόμενα

[1. Μηνιαία ολοκλήρωση Αιτημάτων Κύριας Σύνταξης 3](#_Toc69830712)

[2. Πλήθος νέων αιτήσεων οριστικής κύριας σύνταξης 5](#_Toc69830713)

[3. Πλήθος και εκτιμώμενη πληρωμή εκκρεμών αιτήσεων οριστικής κύριας σύνταξης 7](#_Toc69830714)

**ΠΑΡΑΤΗΡΗΣΗ:** Τα στοιχεία του μήνα αναφοράς έχουν επικαιροποιηθεί με την εικόνα που εμφανίζεται στα πληροφοριακά συστήματα του e-ΕΦΚΑ του επόμενου μήνα.

# Μηνιαία ολοκλήρωση Αιτημάτων Κύριας Σύνταξης

Τα αιτήματα συνταξιοδότησης που υποβάλλουν οι ασφαλισμένοι ολοκληρώνονται από τις αρμόδιες υπηρεσίες του e-ΕΦΚΑ με την έκδοση εγκριτικών ή απορριπτικών αποφάσεων. Σε κάποιες περιπτώσεις, όπως για παράδειγμα, όταν κάποιος έχει υποβάλλει δύο αιτήσεις σε διαφορετικά υποκαταστήματα, η ολοκλήρωση της μίας αίτησης πραγματοποιείται χωρίς την έκδοση απόφασης.

Με τη συνδρομή της ψηφιακής απονομής «ΑΤΛΑΣ», αυξήθηκε σε μεγάλο βαθμό ο αριθμός των αιτημάτων που ολοκληρώθηκαν τον Απρίλιο του 2021 (18.531) σε σχέση με τους αντίστοιχους μήνες των ετών 2020 και 2019 (Απρίλιος 2020: 7.071, Απρίλιος 2019: 10.633). Συνολικά, τον Απρίλιοτου 2021 η αύξηση της ολοκλήρωσης των αιτημάτων ανέρχεται σε 162,07% έναντι του Απριλίουτου 2020 (μήνας που λειτουργούσε η εκ περιτροπής εργασία) και 74,28% έναντι του Απριλίουτου 2019.

Στο Διάγραμμα 1 που ακολουθεί αποτυπώνεται η ολοκλήρωση των συνταξιοδοτικών αιτήσεων κύριας σύνταξης το μήνα Απρίλιογια τα έτη 2019, 2020 και 2021. Αναλυτικά στοιχεία παρουσιάζονται στον Πίνακα 1.

**Διάγραμμα 1:** Ολοκλήρωση των συνταξιοδοτικών αιτήσεων κύριας σύνταξης το μήνα Απρίλιογια τα έτη 2019, 2020 και 2021 (Από το Μάρτιο 2020 η λειτουργία του e-ΕΦΚΑ γίνεται με εκ περιτροπής εργασία λόγω COVID-19).



**Πίνακας 1:** Κατανομή ολοκλήρωσης συνταξιοδοτικών αιτημάτων (εγκριτικών, απορριπτικών, χωρίς απόφαση) ανά μήνα.

# 

# Πλήθος νέων αιτήσεων οριστικής κύριας σύνταξης

Οι αιτήσεις καταγράφονται με βάση την ημερομηνία υποβολής αντί της ημερομηνίας καταχώρησης στο πληροφοριακό σύστημα. Επειδή μεσολαβεί ένα χρονικό διάστημα από την ηλεκτρονική υποβολή της αίτησης μέχρι την προσκόμιση των δικαιολογητικών από τον ασφαλισμένο, οπότε και οριστικοποιείται η αίτηση, ενδέχεται να υπάρχει μια μικρή αναθεώρηση του πλήθους στην επόμενη κάθε φορά έκθεση.

Στο διάγραμμα που ακολουθεί αποτυπώνεται η τάση των νέων αιτήσεων. Για το 2021 το πλήθος των νέων αιτήσεων κύριας σύνταξης εκτιμάται περίπου στις 160.000 συνολικά.

**Διάγραμμα 2:** Ετήσια κατανομή νέων αιτήσεων.

Στον Πίνακα 2 παρουσιάζεται η εξέλιξη των νέων αιτήσεων κύριας συνταξιοδότησης από την έναρξη της λειτουργίας του ΕΦΚΑ το 2017.



**Πίνακας 2:** Κατανομή πλήθους αιτήσεων οριστικής κύριας σύνταξης ανά ημερομηνία αίτησης.

# Πλήθος και εκτιμώμενη πληρωμή εκκρεμών αιτήσεων οριστικής κύριας σύνταξης

Στον Πίνακα 3 παρουσιάζεται η εξέλιξη του πλήθους και της εκτιμώμενης πληρωμής των εκκρεμών αιτήσεων προς τους δικαιούχους με βάση την ημερομηνία αίτησης, ανά μήνα από τον Ιανουάριο του 2019 έως και τον Απρίλιο του 2021. Από τα εκτιμώμενα ποσά έχει αφαιρεθεί η εισφορά υπέρ υγείας και ο φόρος εισοδήματος.

Σημειώνεται πως στο σύνολο των εκκρεμών αιτήσεων περιλαμβάνονται οι αιτήσεις συνταξιοδότησης, όπως ορίζονται σύμφωνα με την εθνική νομοθεσία, ενώ δεν περιλαμβάνονται οι αιτήσεις που είναι χαρακτηρισμένες ως διεθνείς και για τις οποίες απαιτείται αλληλογραφία με το εξωτερικό.

Τον μήνα Απρίλιο του 2021, παρατηρήθηκε σημαντική μείωση της εκτιμούμενης δαπάνης, λόγω της απόδοσης προκαταβολών σε αιτούντες - δικαιούχους σύνταξης, για πρώτη φορά.



**Πίνακας 3:** Εξέλιξη πλήθους και ποσού εκκρεμών αιτήσεων οριστικής κύριας σύνταξης (εκτός διεθνών συντάξεων).

Σημειώνεται ότι στα στοιχεία του Πίνακα Εκκρεμών Αιτήσεων γίνεται μηνιαία αναθεώρηση της τάξης 2%. Η αναθεώρηση κρίνεται αναγκαία λόγω της δυνατότητας που έχουν οι ασφαλισμένοι να οριστικοποιήσουν την αίτησή τους με την ύστερη προσκόμιση δικαιολογητικών, η οποία όμως οριστική αίτηση αναδράμει για τα αποτελέσματά της στην ημερομηνία της αρχικής υποβολής.

Στον Πίνακα 4 αποτυπώνεται η εξέλιξη του πλήθους και της εκτιμώμενης πληρωμής των ληξιπρόθεσμων εκκρεμών αιτήσεων οριστικής κύριας σύνταξης (αιτήσεις για τις οποίες ο χρόνος αναμονής είναι άνω των 90 ημερών) εκτός των διεθνών συντάξεων, ανά μήνα από τον Ιανουάριο του 2019 έως και τον Απρίλιο του 2021.

Τον μήνα Απρίλιο του 2021, παρατηρήθηκε σημαντική μείωση της εκτιμούμενης δαπάνης, λόγω της απόδοσης προκαταβολών σε αιτούντες - δικαιούχους σύνταξης, για πρώτη φορά.



**Πίνακας 4:** Εξέλιξη πλήθους και καταβαλλόμενου ποσού ληξιπρόθεσμων εκκρεμών αιτήσεων οριστικής κύριας σύνταξης (εκτός διεθνών συντάξεων)

Σημειώνεται ότι στα στοιχεία του Πίνακα Ληξιπρόθεσμων Εκκρεμών Αιτήσεων γίνεται μηνιαία αναθεώρηση της τάξης 2%. Η αναθεώρηση κρίνεται αναγκαία λόγω της δυνατότητας που έχουν οι ασφαλισμένοι να οριστικοποιήσουν την αίτησή τους με την ύστερη προσκόμιση δικαιολογητικών, η οποία όμως οριστική αίτηση αναδράμει για τα αποτελέσματά της στην ημερομηνία της αρχικής υποβολής.